ΚΑΝΟΝΙΣΜΟΣ (ΕΚ) αριθ. 163/94 ΤΟΥ ΣΥΜΒΟΥΛΙΟΥ της 24ης Ιανουαρίου 1994 που τροποποιεί τον κανονισμό (ΕΟΚ) αριθ. 386/90 για τον έλεγχο κατά την εξαγωγή των προϊόντων που τυγχάνουν επιστροφών ή άλλων ποσών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι ο κανονισμός (ΕΟΚ) αριθ. 386/90 του Συμβουλίου της 12ης Φεβρουαρίου 1990 για τον έλεγχο κατά την εξαγωγή γεωργικών προϊόντων που τυγχάνουν επιστροφών ή άλλων ποσών (3), προβλέπει ότι η Επιτροπή θα υποβάλει στο Συμβούλιο έκθεση για την εξέλιξη της εφαρμογής του εν λόγω κανονισμού 7

ότι, από την εν λόγω έκθεση και τη συμπληρωματική έκθεση, προκύπτει ότι η ακαμψία ορισμένων κανόνων μπορεί να αποβεί εις βάρος του αποτελεσματικότερου ελέγχου 7 ότι η ανάλυση κινδύνου μπορεί να χρησιμοποιηθεί καλύτερα εάν οι υπηρεσίες ελέγχου διαθέτουν ευρύτερο περιθώριο χειρισμών για να προσανατολίσουν τον έλεγχο 7

ότι η υποχρέωση τήρησης του ποσοστού του 5 % κατά προϊόν και τελωνείο δυσχεραίνει τον προσανατολισμό του ανθρώπινου δυναμικού στις εξαγωγές υψηλού κινδύνου 7

ότι, διατηρώντας εν γένει το ποσοστό ελέγχου στο 5 %, καθίσταται δυνατή μια ελαστικότητα η οποία επιτρέπει στις υπηρεσίες να προσανατολίσουν τον έλεγχό τους προς προϊόντα πιο ευαίσθητα 7

ότι, για να αντιμετωπισθεί ο κίνδυνος της υποκατάστασης, ιδίως σε περιπτώσεις διασαφήσεων εξαγωγής που υποβάλλονται και γίνονται δεκτές εντός του κράτους μέλους ή στις εγκαταστάσεις του εξαγωγέα, είναι ανάγκη να προβλεφθεί η δυνατότητα υποβολής ενός ελάχιστου ποσοστού υλικού ελέγχου που θα διενεργείται από το τελωνείο εξόδου με αντιπροσωπευτική δειγματοληψία 7

ότι, λαμβανομένης υπόψη της ανάγκης αποτελεσματικής εφαρμογής, σε ολόκληρη την Κοινότητα, των διατάξεων περί ελέγχου των επιστροφών κατά την εξαγωγή, και δεδομένων των δημοσιονομικών κινδύνων που απειλούν τα κοινοτικά ταμεία, η θέσπιση κοινοτικών κανόνων καθίσταται απαραίτητη,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 386/90 τροποποιείται ως εξής:

1. Στο άρθρο 2 στοιχείο α), μετά τη φράση «το άρθρο 3», προστίθεται η φράση «και το άρθρο 3α».

2. Στο άρθρο 3 η παράγραφος 2 αντικαθίσταται από το ακόλουθο κείμενο:

«2. Σύμφωνα με τον τρόπο που θα καθοριστεί με τη διαδικασία του άρθρου 6, το ποσοστό της παραγράφου 1 στοιχείο β) εφαρμόζεται:

- κατά τελωνείο,

- κατά ημερολογιακό έτος και

- κατά τομέα προϊόντων.

Εντούτοις, το ποσοστό του 5 % κατά τομέα προϊόντων μπορεί να αντικατασταθεί από ένα ποσοστό 5 % επί του συνόλου των τομέων στο βαθμό που το κράτος μέλος εφαρμόζει σύστημα επιλογής με βάση ανάλυση κινδύνων, διενεργούμενη με κριτήρια οριζόμενα με τη διαδικασία του άρθρου 6. Στην περίπτωση αυτή ισχύει υποχρεωτικά ελάχιστο ποσοστό 2 % κατά τομέα προϊόντων.»

3. Παρεμβάλεται το ακόλουθο άρθρο 3α:

«Άρθρο 3αΓια τις διασαφήσεις εξαγωγής που γίνονται δεκτές σε ένα εσωτερικό τελωνείο, μπορούν να επιτευχθούν ένα ή περισσότερα κατώτατα ποσοστά υλικού ελέγχου υποκατάστασης με αντιπροσωπευτικό δειγματοληπτικό έλεγχο από κάθε τελωνείο εξόδου από την Κοινότητα. Το κατώτατο ή τα κατώτατα ποσοστά ελέγχου καθορίζονται ανάλογα με το είδος του κινδύνου, με τη διαδικασία που προβλέπεται στο άρθρο 6.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από το ημερολογιακό έτος που έπεται εκείνου της δημοσίευσής του.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Ιανουαρίου 1994.

Για το Συμβούλιο

Ο Πρόεδρος

Γ. ΜΩΡΑΪΤΗΣ

(1) ΕΕ αριθ. C 218 της 12. 8. 1993, σ. 13.

(2) Γνώμη που διατυπώθηκε στις 19. 1. 1994 (δεν έχει δημοσιευθεί ακόμη στην Επίσημη Εφημερίδα).

(3) ΕΕ αριθ. L 42 της 16. 2. 1990, σ. 6.